ตลท.ยัน! ไม่ปรับเพิ่มค่าธรรมเนียม แม้ต้องเสียภาษีเงินได้นิติบุคคล
ตลท.ยัน! ไม่ปรับเพิ่มค่าธรรมเนียม แม้ต้องเสียภาษีเงินได้นิติบุคคลในแต่ละปีที่อัตรา 20% ของกำไร
10 ส.ค. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย หรือ ตลท. เปิดเผยว่า ตลท. ยืนยันว่าจะไม่มีการปรับเพิ่มค่าธรรมเนียมต่างๆ หลังจากกรมสรรพากรกำหนดให้ ตลท.ต้องมีภาระเสียภาษีเงินได้นิติบุคคลในแต่ละปีที่อัตรา 20% ของกำไร เช่นเดียวกับนิติบุคคลอื่นๆ จากเดิมที่ ตลท.ได้รับยกเว้นภาษี
“การปรับเปลี่ยนการเก็บภาษีเหล่านี้ไม่ได้เป็นผลกระทบต่อตลาดหลักทรัพย์ฯ แต่อย่างใด”นางเกศรา กล่าว
นางเกศรา กล่าวว่า “ปัจจุบันทาง ตลท. มีความพร้อมที่จะต้องจ่ายภาษีนิติบุคคลในอัตรา 20% เหมือนกับบริษัททั่วไปแล้ว โดยที่ผ่านมาทาง ตลท. ก็เสียภาษีอื่นๆ ที่ไม่ใช่ภาษีเงินได้นิติบุคคล ซึ่งปกติเงินในส่วนดังกล่าว ตลท.ก็ได้นำไปจัดเก็บไว้ในกองทุน และช่วยเหลือสังคมและการส่งเสริมให้ประชาชนเข้ามาลงทุนหรืออมเงินผ่านตลาดทุนด้วย”
โดยที่ผ่านมาบริษัทลูกอื่นๆ ของตลาดหลักทรัพย์ฯ ได้เสียภาษีตามปกติ และภาษีด้านอื่นๆ เช่นภาษีหัก ณ ที่จ่าย เราก็จ่ายตามปกติ ซึ่งการเสียภาษีนิติบุคคลครั้งนี้จะไม่เป็นผลกระทบใดๆ และยืนยันที่จะไม่มีการปรับค่าธรรมเนียม ส่วนการปฏิรูปอื่นๆเพิ่มเติมต่อจากนี้ก็ยังไม่สามารถบอกได้ เพราะส่วนนี้ก็ต้องอยู่ที่คณะกรรมการกำกับหลักทรัพย์และตลาดหลักทรัพย์ และกระทรงการคลังเป็นผู้ตัดสินใจ